open-index/open-wikipedia-markdown huggingface dataset:
אלנסל

**אַלְנַסְל** (מערבית: **النصل** - "א-נאסל" - חוד) או **γ<sup>2</sup> בקשת** הוא כוכב בולט הנמצא במרחק של כ-97 שנות אור ממערכת השמש בקבוצת הכוכבים קשת עם בהירות נראית מדרגה 2.98. הוא מייצג את ראש החץ של הקנטאור שאותו מייצגת הקבוצה כולה. במרחק זוויתי של כ-5 מעלות מדרום-מערב לכוכב נמצא צביר תלמי (M7) וכ-5.7 מעלות ממערב-דרום-מערב לו נמצא צביר הפרפר (M6).

## תכונות
אלנסל הוא ענק כתום מסוג ספקטרלי K0 III. מסתו אינה ידועה, אך לכוכבים מסוגו מסה של 2.5-2 מסות שמש. רדיוסו כ-11 רדיוסי שמש, טמפרטורת פניו כ-4,760 קלווין והוא מאיר בעוצמה של פי 48 מעוצמת ההארה של השמש באור נראה, ובערך פי 68 בצירוף הקרינה בתחום התת-אדום. נראה שהמהירות הרדיאלית של הכוכב משתנה מעט, מה שמרמז על קיומו של בן זוג עמום שלא ניתן לצפייה ישירה. לא ידוע דבר על תכונותיו של אותו בן זוג. הכוכב נמצא בשלב התפתחות מתקדם וכבר סיים להתיך מימן להליום והוא מתיך הליום ליסודות כבדים יותר. כשיאזל ההליום הוא צפוי להפוך לענק אדום ולאחר מכן לננס לבן. בעבר דווח שבהירותו של אלנסל משתנה מעט והוא סווג כחשוד ככוכב משתנה, אך מדידות עדכניות יותר לא מצאו כל שינויים בבהירותו.

## γ<sup>1</sup> בקשת
במרחק זוויתי של כ-50 דקות קשת מצפון לאלנסל, נמצא הכוכב γ1 בקשת שאינו קשור כלל לאלנסל. זהו על-ענק צהוב מסוג ספקטרלי G0 Ib שנמצא במרחק של קרוב ל-900 שנות אור ממרכת השמש, כלומר לפחות 800 שנות אור מאלנסל. כוכב זה הוא משתנה קפאידי ובשל כך קיבל גם ציון של כוכב משתנה: **W בקשת**. בהירותו משתנה בין דרגות 4.3 ו-5.15 במחזוריות של 7 ימים, 14 שעות ו-17 דקות.

## קישורים חיצוניים
* אלנסל באתר של ג'ים קלר
* 

## הערות שוליים

קטגוריה:ענקים מסוג K
קטגוריה:קבוצת הכוכבים קשת
דניאל ראיין (שחקן)

**דניאל ראיין** (באנגלית: **Daniel Ryan**; נולד ב-1968) הוא שחקן ומחזאי אנגלי.

## ביוגרפיה
ראיין נולד ב-1968 בשם דניאל או'בראיין. הוא מוכר מהופעותיו בדמות דארן אלכסנדר בדרמה הקומית של ה-BBC "לינדה גרין", בתפקיד אנדרו גיליגן בסרט "The Government Inspector", אנדי קולסון בסדרת הדרמה "Steel River Blues", וקני ריד בסדרה "The Whistleblowers". בתיאטרון שיחק במחזות "מקבת'", "חלום ליל קיץ" ו"ריצ'רד השלישי".

הוא גילם גבר עם פגיעת ראש חמורה שנהג בהשפעת אלכוהול, בקמפיין למניעת נהיגה בשכרות (Drinking And Driving Wrecks Lives).

ב-2005 השתתף ראיין בסדרה הקומית "בחלוף השנים" בכיכובם של ג'ודי דנץ' וג'פרי פאלמר, בה גילם את הארי (בעלה של סנדי). הוא החליף את דייוויד מייקלס שגילם את הדמות קודם לכן. ב-2008 הופיע ראיין בתפקיד אורח בפרק "חצות" בסדרת המדע בדיוני "דוקטור הו".
עוד ב-2008 הופיע ראיין במחזה "Gethsemane" מאת דייוויד הר בתיאטרון המלכותי הלאומי.

ב-2010 שיחק במחזה "Posh" מאת לורה וייד בתיאטרון רויאל קורט בלונדון.

ראיין שיחק בדרמת הנעורים "סקינס" בתפקיד אביו של ריץ' הרדבק בדור השלישי של הדמויות בשנים 2011 ו-2012. ב-2014 הופיע בתפקיד ביל קצ'סייד בסרט הטלוויזיה "Salting the Battlefield".

ב-2011 החל ראיין לככב בסדרת הדרמה קומית "משפחה וצרות אחרות" (Mount Pleasant) בתפקיד דן, והופיע בה במשך שש עונות עד לתום הסדרה ב-2017.

ב-2015 גילם ראיין את קולונל אנתוני פורבס-לית' בפרק "The Truth in the Wine" בסדרה הבלשית של ה-BBC "האב בראון".
עוד ב-2015 שיחק בתפקיד הקצב הוולשי ברין ברינדסלי בסדרה "Home Fires" של רשת ITV.

ב-2017 הופיע בפרק הראשון בסדרת האנתולוגיה "Creeped Out" של ערוץ CBBC בתפקיד דל אבא של ג'סי.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:מחזאים בריטים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:חברי הלהקה השייקספירית המלכותית
קטגוריה:אנגלים שנולדו ב-1968
איסוזו 117 קופה

**איסוזו 117 קופה** (באנגלית: **Isuzu 117 Coupé**) היא מכונית ספורט בתצורת קופה, 2 דלתות, מתוצרת קונצרן הרכב היפני **[[איסוזו]]**, אשר יוצרה בין השנים 1968–1981.

## איסוזו 117 קופה

* מספר מושבים: 2+2
* 2 דלתות

## תמונות

קובץ:Isuzu-117Coupe.jpg | "איסוזו 117 קופה"
קובץ:Isuzu-117Couperear.jpg | "איסוזו 117 קופה"
קובץ:Isuzu 117 Coupe 001.jpg | "איסוזו 117 קופה"
קובץ:1968 Isuzu 117Coupe 01.jpg| "איסוזו 117 קופה"
קובץ:Isuzu117CoupeXC (1).JPG | "איסוזו 117 קופה" – מבט לתא הנהג
קובץ:1979 Isuzu 117 XT coupe (6109284036).jpg | "איסוזו 117 קופה", שנת 1979
קובץ:Isuzu 117 Coupe interior 001.JPG | "איסוזו 117 קופה" – מבט לתוך הרכב
קובץ:Isuzu 117coupé XC-J, Front View, late model, Black.jpg | "איסוזו 117 קופה"
קובץ:Isuzu G161W 001.JPG |מנוע "איסוזו 117 קופה"
קובץ:Isuzu 117 Coupe 005.JPG | "איסוזו 117 קופה"
קובץ:Isuzu 117coupé XG, Rear View, late model,.jpg | "איסוזו 117 קופה" מודל "XG"


## ראו גם
* איסוזו
* איסוזו באלאט
* איסוזו פיאצה

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1968
קטגוריה:מכוניות קופה
קטגוריה:כלי רכב יפניים
117 קופה
מלון לוטה מוסקבה

**מלון לוטה מוסקבה** (ברוסית: **Лотте Отель Москва**) — הוא מלון חמישה כוכבים במוסקבה, רוסיה.

המלון ממוקם במרכז מוסקבה בצומת של רחוב ארבאט החדש עם טבעת הגנים.

המלון נפתח בספטמבר 2010 והוא חלק ממתחם לוטה הכולל גם מרכז עסקים. זהו המלון הראשון של חברת Lotte Group ברוסיה.

## קישורים חיצוניים

* 

 

קטגוריה:מוסקבה: בתי מלון
דו-קרב האצילות בוואדוץ

ב-1892, בוואדוץ, שבליכטנשטיין, נערך דו-קרב בין שתי בנות אצולה. דו-קרב זה נודע בכינוי "דו-קרב האמנציפציה" משום שכל המשתתפים היו נשים, כולל מנהלת הדו-קרב. שתי הניצות היו הנסיכה פאולינה פון מטרניך  האוסטרית והרוזנת הרוסיה אנסטסיה קילמנזג. השלישות שלהן היו הנסיכה שוורצנברג והרוזנת קינסק. מנהלת הדו-קרב הייתה הברונית לובינסקה הפולניה, בעלת תואר ברפואה, דבר נדיר באותה תקופה.

המחלוקת שהובילה לדו-קרב נסובה על סידור הפרחים בתערוכה – הנסיכה הייתה נשיאת הכבוד של התערוכה והרוזנת הייתה נשיאת ועד הגבירות של התערוכה. הניצות בחרו בחרבות ובקרב עד הפציעה המדממת הראשונה. מנהלת הדו-קרב, הברונית לובינסקה, בעלת ההכשרה הרפואית, הסבירה לניצות שפציעה קלה עלולה להסתבך בזיהום, בשל דחיפת בגד מזוהם אל תוך הפצע, לכן הציעה להן להילחם ללא בגדים בפלג גופן העליון, מה שאף יקל להבחין בפגיעה המדממת הראשונה. הנלחמות קיבלו את העצה וניגשו להילחם כשפלג גופן העליון עירום. כל הגברים הורחקו ממקום הדו-קרב.

בסיבוב השלישי הנסיכה נפצעה באפה, אך הקיזה דם מזרוע של הרוזנת. המלוות מיהרו להפסיק את הקרב והברונית טיפלה בפצעים. הנסיכה הוכרזה מנצחת ושתי הניצות התחבקו והתנשקו.

הדיווח על דו-קרב של נשים החשופות בפלג גופן העליון הצית דמיונות והנושא נידון רבות. הופקו גלויות המשחזרות את האירוע או אירועים דומים.

## קישורים חיצוניים
* A Princess Once Dueled A Countess Over Floral Arrangements... Topless 
* Emancipated duels 
* Top 10 Female Duels And Duelists 

קטגוריה:דו-קרב
קטגוריה:נשים
קטגוריה:ליכטנשטיין: היסטוריה
קטגוריה:1892
פרנק פברה

**פרנק יוסטי פברה פלסיוס** (בספרדית **Frank Yusti Fabra Palacios**) הוא כדורגלן קולומביאני המשחק בעמדת המגן בקבוצת בוקה ג'וניורס ובנבחרת קולומביה.

## קריירת מועדונים
### אנביגאדו
פברה החל את הקריירה שלו בקבוצת אנביגאדו, הידועה במחלקת הנוער הטובה שלה שהוציאה שחקנים כמו חאמס רודריגס, ג'יובני מורנו ופרדי גוארין. את הבכורה הוא ערך בגיל 18, ב-22 ביולי 2010 במשחק מול קוקוטה דפורטיבו. הוא תפס מהר מאוד את מקומו בהרכב הראשון בזכות המהירות שלו, השליטה בכדור והעבודה ההתקפית שלו. שיחק עם אנביגאדו גם שלושה משחקים בקופה סודאמריקנה ב-2012 ופתח בהרכב בשלושתם. בסך הכל שיחק 106 משחקים בקבוצה הבוגרת וכבש 3 שערים לפני שהועבר בהשאלה לדפורטיבו קאלי ב-2014.

### דפורטיבו קאלי
קאלי שאלה את פברה לעונה אחת עם אפשרות לרכישה בתום העונה וקיבלה את העונה הכי טובה שלו בקולומביה. כבר בהתחלה הוא תפס את מקומו בהרכב הקבוצה והפך לאחד המגינים השמאליים הטובים בליגה. הוא שיחק 26 משחקים וכבש שער אחד בטורניר הקלאוסורה 2014. בטורניר הראשון של 2015 פברה הגיע לשיא שלו כאשר הפך למגן המצטיין בליגה, היה חלק חשוב בזכייתה של דפורטיבו קאלי באליפות ואף נבחר לנבחרת הטורניר בקולומביה.

### אינדפנדיינטה מדיין
ההצלחה הגדולה שלו בקאלי גרמה למאמנה של אידפנדיינטה מדיין דאז, לאונל אלברס, לרכוש את פברה מאנביגאדו. גם כאן ההאקלמות של פברה הייתה מאוד מהירה, והוא אף כבש את שער הבכורה של הקבוצה בפתיחת הטורניר מול דפורטס טולימה. מדיין אמנם לא זכתה באליפות, אבל פברה נבחר בפעם השנייה ברציפות לנבחרת הטורניר. לצערה של הקבוצה ושל אוהדיה, הם לא הספיקו להנות מפברה יותר מדי, שכן בתחילת 2016 התרשמה בוקה ג'וניורס מביצועיו של המגן והחליטה להחתימו.

### בוקה ג'וניורס
ממוזער|שמאל|פברה במשחק מול אינדפנדיינטה דל ואייה בגביע הליברטדורס
ב-24 בינואר 2016 החליטה בוקה ג'וניורס לרכוש 40% מכרטיסו של פברה עבור קרוב לשני מיליון דולר והחתימה אותו לשלוש שנים וחצי. את הבכורה הוא ערך במשחק בית ב-14 בפברואר במשחק מול אתלטיקו טוקומאן, אבל נאלץ לצאת בדקה ה-44 בעקבות פציעה. את שערו הראשון במדי בוקה כבש דווקא מול קבוצתו לשעבר, דפורטיבו קאלי, ב-20 באפריל במסגרת הקופה ליברטדורס. ב-12 במאי כבש שער חוץ מאוד יקר מול נסיונל וכעבור שבוע, בעט את הפנדל המכריע בדו-קרב הפנדלים מולה, שהעלה את בוקה לשלב חצי גמר הקופה ליברטדורס. לאחר חצי שנה בקבוצה, הוא זכה באופן מוחלט באהבה של האוהדים אליו.

## נבחרת לאומית
את זימון הבכורה לנבחרת קיבל ב-28 באוגוסט 2015 לקראת משחק הידידות מול  ואת הבכורה הרשמית ערך ב-8 בספטמבר באותה שנה, מול אותה , הפעם במסגרת מוקדמות מונדיאל 2018. הוא שיחק 90 דקות והיה מהבולטים במשחק. את שער הבכורה בנבחרת כבש ב-11 ביוני 2016 מול קוסטה ריקה במסגרת טורניר הקופה אמריקה 2016, משחק בו הפסידה קולומביה 2-3 ופברה גם כבש בו שער עצמי. באותו טורניר שיחק פברה בארבעה משחקים וכבש שער אחד, כאשר במהלך מוקדמות מונדיאל 2018 שיחק שמונה משחקים ולא כבש.

## תארים והישגים
* זכה באליפות עם דפורטיבו קאלי (2015-אפרטורה)
* זכה באליפות עם בוקה ג'וניורס (2017)
* זכה באליפות עם בוקה ג'וניורס (2018)
* נבחר לנבחרת הטורניר בליגה הקולומביאנית (2015)
* נבחר לנבחרת השנה באמריקה הדרומית (2016)

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אנביגאדו
קטגוריה:כדורגלני דפורטיבו קאלי
קטגוריה:כדורגלני אינדפנדיינטה מדיין
קטגוריה:כדורגלני בוקה ג'וניורס
קטגוריה:כדורגלני נבחרת קולומביה
קטגוריה:כדורגלני קופה אמריקה 2016
קטגוריה:כדורגלני מונדיאל 2018
קטגוריה:קולומביאנים שנולדו ב-1991
לנר ולבשמים

**לנר ולבשמים** הוא פיוט החתום באקרוסטיכון המיועד למוצאי שבת, שנכתב על ידי הרב סעדיה בן יוסף, מיהודי תימן במאה ה-17.

## מבנה הפיוט ותוכנו
הפיוט בנוי משישה בתים כנגד ששת ימי המעשה, הפיוט פותח במצוות ההבדלה הכוללת נר בשמים וכוס יין (יבנ"ה), בפיוט מורגש מצוקת המשורר הסובל מ'יגון' 'כאב' ו'מחסור', ומתפלל לשבוע טוב.

פיוט זה נפוץ בעיקר בקרב קהילות עדות המזרח, ויהודי תימן נוהגים לשוררו לפני או אחרי ההבדלה. לפיוט זה לחנים שונים בהם הלחן המפורסם של אביהו מדינה המושר במקאם נהוונד. לחן זה זכה לגרסאות כיסוי של זמרים שונים כמו אורי שבח, ציון גולן ועוד.
## לקריאה נוספת
* לנר ולבשמים, בתוך ספר "פתחו את השער" תשע"ח עמודים 104–106.

## הערות שוליים

קטגוריה:יצירות חכמי תימן
קטגוריה:זמירות ופיוטים למוצאי שבת
קטגוריה:יצירות עם אקרוסטיכון
פסבדו-דיוניסיוס האראופגיטי

**פסבדו-דיוניסיוס האראופגיטי** (ביוונית: Διονύσιος ὁ Ἀρεοπαγίτης), כלומר "איש אראופגוס", היה תאולוג נוצרי ופילוסוף בסוף המאה ה-5 וראשית המאה ה-6. סדרת כתביו נקראת **הקורפוס הדיוניסאי** (Corpus Areopagiticum או Corpus Dionysiacum) משום שהמחבר מציג עצמו בשם עט בדוי: "דיוניסוס", אתונאי שהתנצר המוזכר בברית החדשה. ואכן, העובדה שהכתבים הוצגו כאילו הם שייכים לעשורים המוקדמים של ראשית הדת הנוצרית העניקה להם סמכות גדולה בעיניהם של תאולוגים במזרח ובמערב המרחב הנוצרי.
הכתבים של פסבדו-דיוניסוס ותורתם המיסטית התקבלו במזרח הן על ידי הכלקדונים והן על ידי מתנגדיהם המיאפיזיטים. השפעתם הייתה רבה גם במיסטיקה הנוצרית המערבית של ימי הביניים המאוחרים, ובמיוחד בהגותו של מייסטר אקהרט. החל מהמאה ה-15 ואילך, עם גילוי העובדה שהמדובר בפסאודואפיגרפיה אשר לאמיתו של דבר שייכת לתקופה מאוחרת בהרבה, פחתה השפעת הכתבים של פסיאודו-דיוניסוס. אולם כיום שב וגבר עניין מחקרי מחודש בכתבים הללו.

## מקורותיו ההגותיים
כתביו של פסבדו-דיוניסוס עוסקים במיסטיקה ומושפעים מאוד מן ההגות הנאו-פלטונית. כך למשל, הוא משתמש במשל של פלוטינוס אודות האמן המפסל החותך החוצה את כל מה שאיננו מתאים לדמות המפוסלת שהוא טורח בהכנתה. הכתבים משקפים גם את היכרותו עם כתביו של פרוקלוס. השפעות ניכרות אחרות על פסבדו-דיוניסוס הם כתביהם של קלמנט מאלכסנדריה, שלושת אבות הכנסייה מקפדוקיה (בסיליוס הגדול, גרגוריוס מנזיאנזוס ובמיוחד גרגוריוס מניסה), אוריגנס ואחרים.

## קישורים חיצוניים

* פסבדו-דיוניוסיוס באנציקלופדיה לפילוסופיה של סטנפורד
* פסבדו-דיוניוסיוס באנציקלופדיה האינטרנטית לפילוסופיה
* 
* 

## הערות שוליים

קטגוריה:פסאודואפיגרפיה
קטגוריה:פילוסופים נוצרים
קטגוריה:האימפריה הביזנטית: אישים
קטגוריה:אישים שחיו במאה ה-6
מרלוס

**מרלוס רומרו בונפים** (בפורטוגזית: **Marlos Romero Bonfim** באוקראינית: **Марлос Ромеро Бонфим**; נולד ב-7 ביוני 1988 בסאו ז'וזה דוס פיניאיס) הוא כדורגלן עבר אוקראיני יליד ברזיל ששיחק בעמדות קשר התקפי.

## קריירה
מרלוס החל את קריירת הכדורגל שלו במועדון הכדורגל קוריטיבה ששיחקה אז בליגת המשנה הברזילאית. הוא גדל במחלקת הנוער שלה. בשנת 2006 עבר לקבוצה הבוגרת של המועדון. בתום עונת 2006/2007 עלה עם קבוצתו לליגת העל הברזילאית. לאחר שתי עונות עבר לקבוצת סאו פאולו. בינואר 2012 חתם על חוזה ל-5 שנים עם הקבוצה האוקראינית מטאליסט חרקוב. מטאליסט שילמה לסאו פאולו סכום של 5 מיליון דולר עבור כרטיס השחקן שלו. בשנת 2014 עזב מרלוס את מטאליסט ועבר לקבוצת הצמרת האוקראינית שחטאר דונצק.

ב-1 בפברואר 2022 חזר לברזיל וחתם באתלטיקו פרנאאנסה.

## נבחרת
בשנת 2016 פנתה התאחדות הכדורגל האוקראינית למשרד הפנים של אוקראינה בבקשה להעניק אזרחות אוקראינית למרלוס. הבקשה אושרה ובספטמבר 2017 זומן מרלוס לסגל של נבחרת אוקראינה.
משחקו הראשון במדי הנבחרת היה משחק מול קוסובו במסגרת מוקדמות מונדיאל 2018. את שערו הראשון במדי הנבחרת הבקיע ב-7 בספטמבר 2019 במהלך משחק מול ליטא במסגרת מוקדמות יורו 2020

ב-18 באוגוסט 2021 הודיע על פרישתו מהנבחרת מסיבות רפואיות.
## תארים
* כדורגלן השנה באוקראינה (3) : 2016, 2017, 2018
* אליפות אוקראינה (3) : 2016/2017, 2017/2018, 2018/2019
* הגביע האוקראיני (4): 2015/2016, 2016/2017, 2017/2018, 2018/2019

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:קשרי כדורגל אוקראינים
קטגוריה:כדורגלני קוריטיבה
קטגוריה:כדורגלני סאו פאולו
קטגוריה:כדורגלני מטאליסט חרקיב
קטגוריה:כדורגלני שחטאר דונצק
קטגוריה:כדורגלני נבחרת אוקראינה
קטגוריה:כדורגלנים אוקראינים
קטגוריה:זוכי פרס כדורגלן השנה באוקראינה
קטגוריה:כדורגלני יורו 2020
קטגוריה:כדורגלני אתלטיקו פרנאאנסה
קטגוריה:אוקראינים שנולדו ב-1988
קטגוריה:ברזילאים שנולדו ב-1988
מיקי ומוד

**מיקי ומוד** (באנגלית: **Micki & Maude**) סרט קולנוע אמריקאי מסוגת קומדיה רומנטית משנת 1984 בבימויו של בלייק אדוארדס עם דדלי מור, איימי אירווינג ואן רייקלינג בתפקידים הראשיים.

דדלי מור זכה בהשחקן הטוב ביותר - סרט קומדיה או מוזיקלי.

הסרט היה מועמד גם לפרס גלובוס הזהב לסרט הטוב ביותר - קומדיה או מוזיקלי.

אנדרה הענק מופיע בסרט בתפקיד קטן של מתאבק.
## תקציר העלילה
רוב סלינג'ר (דדלי מור) הוא כתב טלוויזיה הנשוי למיקי (אן רייקלינג), עורכת דין השקועה בעבודתה. היא פעילה במערכת הבחירות למושל המדינה ולאחר ניצחונו מובטח לה משרת שופטת.

רוב נשוי כבר שבע שנים ורוצה להקים משפחה. מיקי עברה הפלה טבעית אחת, שקועה בעבודתה ובמערכת הבחירות ומותירה אותו לעיתים קרובות לבד. הקשיים במשפחה והעבודה הבנלית שלו בטלוויזיה מייאשים אותו. הבוס שלו ליאו (ריצ'רד מאליגן) משתדל לעודד אותו ולעזור לו.

הוא מראיין צ'לנית צעירה בשם מוד גילורי (איימי אירווינג). הוא מתאהב בה וכשהיא מודיעה לו כי היא בהריון, הוא מחליט להתגרש ממיקי ולהתחתן איתה. מוד מכירה את רוב לאביה שהוא מתאבק מקצועי (דון סטנסוק) המקבל את רוב בשמחה ביחד עם עמיתיו המתאבקים ובתוכם אנדרה הענק.

רוב מזמין את מיקי למסעדה כדי להודיע לה על כוונתו להתגרש אבל היא מפתיעה אותו בהתחלה כאשר היא מגלה לו כי היא בהריון ממנו. הוא נמצא כעת בבעיה רצינית היות שהוא אוהב אותה ואת מוד.

חייו מתנהלים בין מיקי ומוד. הוא מתחתן עם מוד ומחלק את זמנו בין מוד למיקי שנאלצה להתפטר מעבודתה ולנוח בבית לשם שמירת ההריון. הבוס שלו ליאו מעודד אותו ומחפה עליו בין מיקי ומוד.

מיקי ומוד מגיעות באותו הזמן לאותו בית חולים ליולדות ורוב נאלץ לתמרן בין שניהם כדי שסודו לא יתגלה. כאן מתחילה מערכת מטורפת שלו בין חדרי הלידה לנוכח השתאותם של האחיות והרופאים.

לבסוף מתגלה הסוד. מיקי ומוד מתגרשות מרוב והופכות לחברות טובות. רוב נמנע מלבקר את ילדיו אבל לבסוף בעזרת ליאו, הם מתפייסים.

## קישורים חיצוניים

*קדימון לסרט מיקי ומוד, באתר יוטיוב
קטגוריה:סרטי 1984
קטגוריה:סרטי קולומביה
קטגוריה:סרטי קומדיה רומנטית
קטגוריה:סרטים אמריקאיים
קטגוריה:סרטים באנגלית
קטגוריה:סרטי בלייק אדוארדס
סובארו XT

**סובארו XT** (באנגלית: **Subaru XT**) היא מכונית ספורט בתצורת קופה, 2 דלתות, (בגרסאות הנעות: 4x2, ו-4x4), מתוצרת יצרנית הרכב סובארו, (ביפנית: **株式会社SUBARU**, באנגלית: **Subaru Corporation**) אשר יוצרה ביפן בין השנים 1985–1991.

יצרנית הרכב סובארו היא חברת בת של התאגיד הרב-לאומי היפני **Subaru Corporation**  (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: **富士重工業株式会社**).

דגמי "סובארו XT" שווקו בישראל על ידי חברת "יפנאוטו בע"מ" שהייתה בבעלות משה ברנוביץ ודניאל ברקוביץ.

## דגמים
* "סובארו XT"
* "סובארו XT6" (יוצר בין השנים 1988–1991)

## הנעות "סובארו XT"
* 4x2
* הנעה כפולה 4x4

## אבזור "סובארו XT"

* גלגל ההגה עם אנכי יחיד ואופק אופקי
* גלגל ההגה עם הסתגלות הטיה וטלסקופ (הגה כוח)
* מקבץ מכשירים דיגיטלי שהוטבע עם ההגה
* מחשב עם מתקני ניהול טווח / דלק
* ECU) Electronic control unit) - לניהול מנוע ותמסורת
* מתלה פנאומטי עם בקרת גובה
* ידיות דלתות קדמיות - נשלפות
* מגב (וישר) עם להב חד פעמי

## רמות גימור בדגמי "סובארו XT"
* בסיס (model base)
* DL
* GL
* GL-10
* Alcyone VR (גרסה 4x4, מגדש טורבו)
* Alcyone VS (גרסה 4x4, ללא מגדש טורבו)

## תמונות

קובץ:SubaruGL-10XTTurbo-rear.jpg | "סובארו XT"
קובץ:Subaru XT6 rear.jpg | "סובארו XT"
קובץ:AlcyoneVX.jpg | "סובארו XT"
קובץ:1985 subaru xt gl-10 right.jpg | "סובארו XT", שנת 1985, דגם "gl-10"
קובץ:1985 subaru xt gl-10 front right.jpg | "סובארו XT", שנת 1985, "gl-10"
קובץ:1985 Subaru Alcyone VR Turbo 4WD rear.jpg | "סובארו XT", שנת 1985, דגם "VR Turbo 4WD"
קובץ:Black Subaru XT6 - 001.jpg | "סובארו XT"
קובץ:Subaru EA82 Turbo in Alcyone XT.jpg | מנוע טורבו "סובארו XT"


## ראו גם
* איסוזו

## לקריאה נוספת
*  "סובארו XT" (jalopnik.com/okay-maybe-this-subaru-xt-coupe)
*  "סובארו XT" - תמונות

## קישורים חיצוניים

* 
*  (דגם מגדש טורבו)

## הערות שוליים

קטגוריה:דגמי מכוניות שהושקו ב-1985
קטגוריה:מכוניות קופה
קטגוריה:רכבי שטח ופנאי גדולים
קטגוריה:כלי רכב יפניים
XT
תריזינוזאוריים

**תריזינוזאוריים** (שם מדעי: Therizinosauridae) היא משפחה של דינוזאורים גבוהים מקבוצת התרופודה. הם חיו בתקופת קרטיקון עליון לפני 94-66 מיליון שנה. 

הם דמו במראם לעצלני קרקע מנוצים עם זרועות ארוכות שבקצוותיהם טפרים ענקיים. היו להם רגליים ארוכות, זנב קצר ושעיר וצוואר ארוך אך ראש קטן עם מעט מאוד שיניים. הגדול שבהם היה התריזינוזאורוס שהגיע לגובה 4–5 מטר (בערך כמו גובה של ג'ירפה).

ככל הנראה הם אכלו עלים מצמרות העצים והשתמשו בכפותיהם כדי להוריד אליהם את הענפים. טפריהם הגדולים ודמויי-החרמש עזרו להם להדוף את הטורפים הרבים שהיו בתקופת הקרטיקון.

## סוגים
* Erliansaurus
* ארליקוזאורוס (Erlikosaurus)
* ננשיאונגוזאורוס (Nanshiungosaurus)
* Neimongosaurus
* נות'רוניכוס (Nothronychus)
* סגנוזאורוס (Segnosaurus)
* Suzhousaurus
* תריזינוזאורוס (Therizinosaurus)

## קישורים חיצוניים

* 

*
רחוב ארבאט החדש

**ארבאט החדש** או **נובי [[ארבאט (ראיון)|ארבאט]]** (ברוסית: ** Новый Арбат**) הוא רחוב מרכזי במוסקבה.

הרחוב רץ מערבה מכיכר ארבאט על טבעת השדרות אל גשר נובארבטסקי שבגדה הנגדית של נהר מוסקבה. בשדרה המודרנית שישה נתיבים, יחד עם שתי שורות של בניינים גבוהים.

עד אמצע המאה ה-20 היה רחוב ארבאט חלק מהכביש הראשי מהקרמלין מערבה. בשנות השישים נבנה כביש מקביל ארבאט החדש, ולקח על עצמו את התפקיד הזה. בשנות ה-80 הפך ארבאט לאזור המדרחוב הראשון במוסקבה. כדי למנוע בלבול עם רחוב ארבאט החדש, אנשים החלו להתייחס לרחוב ארבאט כאל ארבאט הישן.

במפגש רחוב עם טבעת הגנים בתחילת המאה ה-21 נבנה מלון לוטה המפואר.

## גלריה

קובץ:Moscow, New Arbat Street (21248094425).jpg|בניינים בנובי ארבאט
קובץ:Правительство Москвы на Новом Арбате.jpg|בניין קומקון 
קובץ:Arbat District, Moscow, Russia - panoramio (14).jpg| קולנוע אוקטובר 
קובץ:Дом Книги 2023-03.tiff|בית הספרים המוסקבאי 
קובץ:Hotel «Cosmos».jpg|מלון קוסמוס
קובץ:Moscow, Arbat 2.JPG|מסעדת פראגה 


## קישורים חיצוניים

ארבאט החדש
ישראל קירזנר

**ישראל מאיר קירזנר** (נולד ב-13 בפברואר 1930) הוא כלכלן יהודי בריטי-אמריקאי המזוהה עם האסכולה האוסטרית.

קירזנר לימד במשך שנים רבות באוניברסיטת ניו יורק.

## ראשית חייו
ישראל קירזנר נולד בלונדון. אביו כיהן כרב קהילה והיה מומחה לתלמוד. בשנות החמישים היגר קירזנר לארצות הברית דרך דרום אפריקה.

## השכלה
קירזנר הוא בעל הסמכה לרבנות אורתודוקסית, בוגר ישיבת רבינו חיים ברלין החרדית-ליטאית בברוקלין (ניו יורק). למד באוניברסיטת קייפטאון בשנים 1947–1948 ובתוכנית בינ"ל של אוניברסיטת לונדון בשנים 1950–1951. קיבל B.A בהצטיינות יתירה מברוקלין קולג' ב-1954. סיים את המאסטר ב-1955. ב-1957 קיבל תואר דוקטור מאוניברסיטת ניו יורק, שם ערך מחקר תחת חסותו של לודוויג פון מיזס.

### כלכלה
קירזנר הוא פרופסור אמריטוס בכלכלה באוניברסיטת ניו יורק וממשיכו הרוחני באופן החשיבה והמתודולוגיה שהנהיג בחייו לודוויג פון מיזס. מחקרו בנושא יזמות כלכלית המשלב יזמות עסקית עם תאוריה נאו-קלאסית מוכר ומוערך והתקבל באופן רחב יותר מאשר רוב הרעיונות האוסטרים מסוף המאה ה-20. ספרו "תחרות ויזמות" שראה אור ב-1973 נחשב לאחת היצירות הכלכליות החשובות של המאה העשרים. בספרו מבקר קירזנר את התאוריה הנאו-קלאסית על עיסוקה במודל של תחרות מושלמת ושיווי משקל של השוק, שמזניח את התפקיד החשוב של היזמות בחיים הכלכליים. ב-2006, הוענק לקירזנר פרס *יזמות מחקר* עבור פיתוח התאוריה הכלכלית המדגישה את חשיבות פיתוח היזמות הכלכלית ויעילות הגישה הקפיטליסטית בכלכלה. בעוד רעיונותיו של קירזנר השפיעו על תחום לימודי היזמות, הוא מזוהה בעיקר עם תאוריית זיהוי ההזדמנויות שפיתח. בדומה לבן ארצו, הכלכלן ג'וזף שומפטר, ניתן להפריד גם את עבודתו לשני מחקרים שונים: *קירזנר-מארק המוקדם* ו*קירזנר-מארק המאוחר*, האחד מתמקד בגילוי והשני ביצירה. עבודתו המרכזית של קירזנר היא אודות כלכלת היזמות ואתיקת השוק. קירזנר הודה כי הוא מסכים עם הצהרתו של רוג'ר גרייסון כי עבודתו לוקחת את שביל הביניים, בניגוד לעמדה השכיחה והמקובלת של חלק מבתי הספר האוסטרים לכלכלה אשר מתנגדים לרלוונטיות של שיווי משקל השוק במחקר הכלכלי. אוניברסיטת פרנסיסקו-מרוקין (UFM) העניקה לו תואר דוקטור של כבוד על תרומתו למחקר הכלכלי וכן החליטה לקרוא למכון היזמות שלה על שמו.

### יהדות
קירזנר מוסמך לרבנות וחוקר תלמוד. הוא ממשיכו של אביו כרבה של הקהילה החרדית בברוקלין שבה כיהן אביו. הוא היה מתלמידיו של הרב יצחק הוטנר, ראש ישיבת רבינו חיים ברלין בברוקלין, שם למד במקביל להכשרתו האקדמאית. קירזנר הוא בר סמכא לכתביו של הרב הוטנר ואחד מעורכי כתבי הוטנר שסודרו לספר "פחד יצחק".

## קישורים חיצוניים

* 

* Israel Kirzner's Faculty Page  
* First volume of Israel M. Kirzner's Collected Works edited by Peter Boettke and Frederic Sautet published in 2009 by Liberty Fund 
* Causa Liberal's Collection of Kirzner essay links 
* An Interview with Israel M. Kirzner: ''Between Mises and Keynes'' 
* Article "Azione e funzione imprenditoriale: Kirzner e i suoi critici", by Adriano Gianturco Gulisano, *Nuova civilità delle macchine. Liberalismo e anarcocapitalismo*, n° 1–2, 2011, pp. 371–96. 


קטגוריה:ערכים שבהם תבנית בריטניקה אינה מתאימה
קטגוריה:יהודים בריטים
קטגוריה:יהודים אמריקאים
קטגוריה:כלכלנים אמריקאים
קטגוריה:בוגרי אוניברסיטת קייפטאון
קטגוריה:בוגרי ברוקלין קולג'
קטגוריה:בעלי תואר דוקטור מאוניברסיטת ניו יורק
קטגוריה:אמריקאים שנולדו ב-1930
מחסום דוקרנים

ממוזער|מחסום דוקרנים חד כיווני לאכיפת כיוון הנסיעה המותר
ממוזער|250px|מחסום דוקרנים נייד
**מחסום דוקרנים** הוא התקן על גבי דרכים חד-סטריות.

למחסום שיניים חד-כיווניות. כאשר רכב נוסע על גבי הדוקרנים בכיוון הנסיעה המותר, השיניים מתקפלות ומאפשרות את מעבר הרכב בצורה בטוחה. כאשר רכב נוסע על גבי מחסום דוקרנים נגד כיוון הנסיעה המותר, השיניים עומדות זקוף וגורמות לתקר בצמיגי הרכב.

התקנה של מחסום דוקרנים על גבי הכביש תבטיח נסיעה בכיוון אחד בלבד ולכן ניתן למצוא שימוש במחסומי דוקרנים בעיקר ביציאות מחניונים, כדי למנוע כניסה אסורה של רכבים ביציאות מהחניון.

מרבית מחסומי הדוקרנים עשויים ברזל ומותקנים על גבי המיסעה, אך קיימים גם דגמים שהתקנתם מחייבת חפירה במיסעה ושיקוע של מנגנון הדוקרנים בכביש.

בנוסף, לרוב, השיניים של מחסום הדוקרנים מורמות באמצעות קפיצים אך קיימים גם דגמים משוכללים יותר אשר שיני הדוקרן מופעלות על ידי משקולות.

גרסה נוספת של מחסום דוקרנים היא ניידת ומאפשרת את פתיחתה ופריסתה במסגרת מחסומי פתע המוקמים על ידי שוטרים בכבישים. גרסה זו היא מחסום דו כיווני.

## קישורים חיצוניים

קטגוריה:ניהול תחבורה
בי.די. וונג

**ברדלי דריל (בי.די.) וונג** (באנגלית: **Bradley Darryl "BD" Wong**; נולד ב-24 באוקטובר 1960) הוא שחקן קולנוע וטלוויזיה אמריקאי ממוצא סיני.

הוא השחקן היחיד שזכה לכבוד בפרס טוני, בפרס דרמה דאב, פרס המעגל החיצוני, בפרס קלארנס דרונט ובפרס התיאטרון העולמי על אותו תפקיד.

## ביוגרפיה
הוא נולד ב-24 באוקטובר 1960 בסן פרנסיסקו שבקליפורניה לרוברטה כריסטינה ולוויליאם ד. וונג, שניהם ילידי הונג קונג. יש לו אח מבוגר ואח צעיר.

הוא למד בבית הספר ע"ש לינקולן, שם התאהב במשחק וכיכב במספר הצגות ומחזות של בית הספר. בהמשך למד באוניברסיטת המדינה בסן פרנסיסקו.

בי.די. וונג הוא הומוסקסואל. בין השנים 1988–2004 ניהל מערכת יחסים עם המפיק ריצ'י ניקסון עמו גידל תאומים: בועז דב (שמת 90 דקות אחרי הלידה) וג'קסון פו וונג, שני הילדים נולדו בתהליך פונדקאות מזרעו של בי. די. וונג. בהמשך נפרדו ובי. די. וונג ניהל מערכת יחסים עם המפיק חורדן רות'.

ב-2018 נישא לריצ'רט שנור.

## קריירה
וונג הופיע בסדרה קטנה כבר ב-1983. הופעה הבכורה שלו בקולנוע הייתה בשנת 1986 בסרט קראטה קיד 2, תפקיד בו שיחק ילד חסר שם ברחוב. לאחר שנתיים השתתף בסדרה "מ. באטרפליי" יחד עם ג'ון לית'גו.

מאז וונג שיחק בסרטים רבים: ב-1990 שיחק בצעדי הראשונים במאפיה את אדוארד.

ב-1991 שיחק באבי הכלה את הווארד ווינשטיין, תפקיד אליו חזר בסרט ההמשך: אבי הכלה 2 משנת 1995.

ב-1993 שיחק בפארק היורה את ד"ר הנרי וו, המדען הראשי המהנדס ביצי דינוזאורים.

ב-1994 שיחק בסדרה All-American Girl בתור ד"ר סטיוארט קים.

ב-1995 תרם את קולו לסדרה האנתולוגית המונפשת "באושר ועושר: אגדה לכל ילד" של רשת HBO.

ב-1996 שיחק בהחלטה גורלית את הסמל לואי ינג.

ב-1997 שיחק בסרט שבע שנים בטיבט בתפקיד המושל נאוואנג ג'גמה.

שיחק ב-6 עונות של הסדרה אוז משנת 1997, בתור הכומר ריי מוקאדה.

בשנת 1998 שיחק בסרט Slappy and the Stinkers בתור מורגן ברינווי, מנהל אקדמיית דארטמור.

ב-1999 שיחק בחוק וסדר: מדור מיוחד בתור ד"ר הואנג.

בשנת 2015 החל לשחק בתפקיד ראשי בסדרת הדרמה "מר רובוט" ברשת USA, בתפקיד זאנג, שר הביטחון הטרוריסט של סין. באותה שנה חזר לשחק את ד"ר וו בסרט עולם היורה והיה השחקן היחיד שהופיע הן בסרט הראשון והן ברביעי, אך הפעם בתור נבל המייצר דינוזאורים מסוכנים.

משנת 2016 משחק בסדרה גותהאם בתור פרופסור הוגו סטריינג'.

ב-2018 שיחק שוב את ד"ר הנרי וו ב"עולם היורה: נפילת הממלכה", וב-2022 בסרט עולם היורה: עולם חדש.

בשנת 2023, שיחק לצד גל גדות בסרט של נטפליקס, לב של אבן, בתור "מלך תלתן". באותה שנה דיבב את דמותו של הון ווינג בסדרת ההנפשה "גרמלינס: הסודות של המוגוואי" של שירות הסטרימינג "Max".

בנוסף וונג גם מדבב מספר סרטים כמו ב"מולאן" בתור קפטן לי שאנג,  ובמשחק הווידאו Kingdom Hearts II.

## קישורים חיצוניים

קטגוריה:אמריקאים ילידי קליפורניה
קטגוריה:סן פרנסיסקו: אישים
קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:להט"בים אמריקאים
קטגוריה:זוכי פרס טוני: שחקנים
קטגוריה:אמריקאים ממוצא סיני
קטגוריה:בוגרי אוניברסיטת המדינה בסן פרנסיסקו
קטגוריה:אמריקאים שנולדו ב-1960
איסוזו 810

**איסוזו 810** (באנגלית: **Isuzu 810**) היא סדרת משאיות כבדות, מתוצרת יצרן הרכב היפני **[[איסוזו]]**, (באנגלית: **Isuzu Motors Ltd**, ביפנית: **いすゞ自動車株式会社**)  בין השנים 1983–1995.

דגמי "איסוזו 810" יוצרו במגוון הנעות (6x2, 6x4, 4x2, 6x4, 4x4, 6x6).

מקור שם הדגם "810" הוא קוד הפיתוח "810".

## דגמי "איסוזו 810"

## סדרות יצוא "איסוזו 810"
* Comfort (סדרת "C")
* Economic (סדרת "E")

## תמונות

קובץ:JASDF Standby Vehicle 2(Isuzu) in Hamamatsu Air Base 20140928-01.JPG | איסוזו 810
קובץ:Isuzu (10528769024).jpg | איסוזו 810
קובץ:JASDF taiki.JPG | איסוזו 810
קובץ:FvfSanLeonardoNE9754 14.JPG | איסוזו 810
קובץ:Isuzu 810 and Isuzu Giga, Motoima Fire Depertment,.JPG | איסוזו 810 - כבאית
קובץ:Isuzu 810, U.S. Government, Fire engine R4 (2),.JPG | איסוזו 810 - כבאית (צולם בארצות הברית)
קובץ:Isuzu 810, U.S. Government, Fire engine R4 (1),.JPG | איסוזו 810 - כבאית (צולם בארצות הברית)
קובץ:TFD8-CC.jpg | איסוזו 810 - כבאית
קובץ:Isuzu, Smoke extraction and Highly foamed Truck of Fujisawa-city Fire engines,.JPG | איסוזו 810 - כבאית
קובץ:いすゞ810スーパーⅡ.jpg | איסוזו 810 
קובץ:JfNorzagaray822MonumentsHallfvf.JPG | איסוזו 810
קובץ:いすゞ810.jpg | איסוזו 810
קובץ:09871jfSchools Barangay E. Rodriquez, Sr. Silangan Streets Cubao Quezon Cityfvf 01.jpg | איסוזו 810 - מכלית
קובץ:ISUZU 810EX, Diagonally forward left, Purple color.jpg | איסוזו 810 דגם "EX"
קובץ:


## ראו גם
* איסוזו
* איסוזו גיגה

## לקריאה נוספת
* איסוזו 810 - גלריית תמונות , cars--reviews.com
* איסוזו 810 -  תמונות, mulierchile.com
* איסוזו - היסטוריה, isuzu.co.jp

## קישורים חיצוניים

* 
* 

## הערות שוליים

קטגוריה:כלי רכב שהושקו ב-1983
קטגוריה:משאיות
קטגוריה:כבאיות
קטגוריה:משאית מכלית
קטגוריה:כלי רכב יפניים
810
הנני כאן

"**הנני כאן**" הוא שיר עברי שנכתב בשנת 1971 על ידי חיים חפר והולחן בידי דובי זלצר. השיר נכתב עבור המבצע יהורם גאון כשיר הפתיחה וכשיר הנושא לסרט "אני ירושלמי".

## רקע לכתיבת השיר
כשנתיים לאחר ניצחון ישראל במלחמת ששת הימים, כאשר הציבור עדיין חוגג את איחוד ירושלים, יצר יהורם גאון, יליד ירושלים, את הסרט המוזיקלי "אני ירושלמי". הסרט מלווה בצילומים רבים של חיי היום-יום בירושלים משנת 1969, כאשר גאון מסייר בסמטאות העיר, ברחובות העיר העתיקה, בשכונות הוותיקות והחדשות, ובאתרים שונים בעיר, שחלקם נחשפו לציבור הישראלי בזכות אותו סרט. הסרט מתאר את משפחתו הירושלמית, ילדותו וחייו בירושלים, אלה שלפני 1948 ואלה שאחריה (עד איחוד העיר) ואת געגועיו לעיר, שאוחדה מחדש. במסגרת הסרט הוא שר מִסְפָּר שירים, חלקם הפכו ללהיטים, כגון "אני עושה לי מנגינות", "השר משה מונטיפיורי" ו"מעל פסגת הר הצופים". שיר הפתיחה של הסרט ושיר הנושא בו, היה "הנני כאן". שירי הסרט תועדו בהמשך השנה גם על גבי האלבום "אני ירושלמי".

## השיר
השיר "הנני כאן" זכה לפופולריות רבה, צעד במצעדי הפזמונים השבועיים של הגל הקל במשך תשעה שבועות, בין 15.2.1971 ל־19.4.1971, ובשיאו הגיע לשבוע אחד לראש המצעד. במצעד השנתי תשל"א (1971) של התחנה דורג השיר במקום השביעי.

בשנת 1998 ביצע זמר חיים משה גרסת כיסוי לשיר במסגרת פרויקט המחוווה לזמר העברי, "עבודה עברית".

השיר זכה לעדנה מחודשת גם בשנת 2004 על ידי הראל סקעת בגמר תוכנית המציאות כוכב נולד (סקעת הפסיד להראל מויאל שביצע את השיר "נר על החלון").

בשנת 2009 נבחר השיר מבין מאזיני רשת ג' לשיר השני האהוב ביותר מבין שיריו של יהורם גאון (אחרי השיר "בלדה לחובש").

השיר מבטא את הגעגועים לירושלים ואת נצחיות הקשר של עם ישראל אליה. מילות השיר מדמות שיר אהבה, לכאורה לאישה אהובה, כשלמאזינים ברור כי מושא השיר היא העיר ירושלים. בריאיון עם המשורר חיים חפר הוא תיאר את כתיבת השיר כחזרה לא רק לירושלים אלא לארץ ישראל, לבורות המים, לגדר, וכמשל להיסטוריה של עם ישראל ולזהותו.

## מיקומי שיא

## קישורים חיצוניים
הספרייה הלאומית

* פתיחת הסרט "אני ירושלמי" מתוך אתר "ספר הקולנוע הישראלי".
* לדף השיר באתר
* הנני כאן, באתר פזמונט

## הערות שוליים

קטגוריה:שירי 1971
קטגוריה:שירי יהורם גאון
קטגוריה:שירים בעברית
קטגוריה:שירים שנכתבו על ידי חיים חפר
קטגוריה:שירים שהולחנו על ידי דובי זלצר
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירי יום ירושלים
קטגוריה:שירים על ירושלים
דודו צור

**דוד (דודו) צור** (נולד ב-1952) הוא איש צבא ישראלי בדימוס בדרגת תת-אלוף שכיהן כקצין המודיעין הראשי (קמנ"ר) בין השנים 1998–2001. היה מנכ"ל המרכז למורשת המודיעין בין השנים 2005–2023.

## ביוגרפיה
צור נולד ב-1952. ב-1970 סיים את לימודיו בפנימייה הצבאית לפיקוד שליד בית הספר הריאלי העברי בחיפה במחזור ט"ז.

באותה השנה התגייס לחטיבת הצנחנים ועבר מסלול הכשרה כלוחם. ב-1972 התחיל קורס קציני חי"ר, אך בעקבות פציעה עבר לחיל המודיעין, ושירת כעוזר קמ"ן בחטיבה 275. בקיץ 1973 עבר לבה"ד 15 כמפקד קרס מש"קי מודיעין. במהלך מלחמת יום הכיפורים הוצב כעוזר קמ"ן בחטיבה 670 של אוגדה 146, שנלחמה בתחילה ברמת הגולן ולאחר מכן ירדה לחזית התעלה.

במבצע שלום הגליל היה עוזר קצין מודיעין אוגדתי של אוגדה 36 שלחמה בציר החוף ובגזרה המזרחית. בשנת 1985 מונה לקמ"ן אוגדה 36. לאחר מכן השלים תואר ראשון בלימודי המזרח התיכון ומילא תפקיד רע"ן בזירה הסורית באמ"ן מחקר. בשנת 1990 הועלה לדרגת אלוף-משנה ומונה לקצין המודיעין של פיקוד הדרום. ב-1993 מונה לסגן ראש חטיבת המחקר.

בשנת 1995 הועלה צור לדרגת תת-אלוף, ומונה למפקד יחידת הקישור לכוחות זרים. במסגרת תפקיד זה היה אחראי על הקשר עם כוחות האו"ם והכוח הרב-לאומי בסיני, עם צבא מצרים ועם צבא ירדן. בשנת 1996 היה, מתוקף תפקידו, ראש המשלחת הישראלית בוועדת הבנות ענבי זעם, שהוקמה בעקבות מבצע ענבי זעם, בה השתתפו משלחות מצרפת, ארצות הברית, סוריה ולבנון.

בשנת 1998 מונה לקצין מודיעין ראשי, תפקיד אותו מילא עד 2001 עת השתחרר משירות פעיל.

לאחר שחרורו, היה מנכ"ל ובעלים של חברת ייעוץ בתחום המודיעין והביטחון, שייעצה לצה"ל ולתעשיות הביטחוניות. באוגוסט 2005 התמנה למנכ"ל המרכז למורשת המודיעין בגלילות. בינואר 2023 סיים את תפקידו.

## קישורים חיצוניים

* גדעון מיטשניק מארח את דודו צור, פברואר 2022
* 

## הערות שוליים

קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:בוגרי הפנימייה הצבאית לפיקוד חיפה
קטגוריה:קציני מודיעין ראשיים
קטגוריה:קציני מודיעין של פיקוד הדרום
קטגוריה:חיילי חטיבת המחקר
קטגוריה:בוגרי אוניברסיטת תל אביב
קטגוריה:חיילי חיל המודיעין במלחמת יום הכיפורים
קטגוריה:חיילי חיל המודיעין במלחמת לבנון הראשונה
קטגוריה:ישראלים שנולדו ב-1952
עמוד גמיש

שמאל|ממוזער|200px|דוגמה לשימוש בעמוד גמיש
ממוזער|עמוד גמיש בקיבוץ יגור

**עמוד גמיש** המכונה גם "עמוד נחום תקום" הוא עמוד העשוי לרוב מחומר פלסטי פוליאוריתן.

עמודים גמישים מיוצרים במגוון רחב של גדלים וביכולת עמידות שונה בפני דריסת רכבים, לרבות משאיות ואוטובוסים. דריסת העמוד הגמיש אינה גורמת נזק לרכב הדורס או לעמוד עצמו. העמוד לרוב מיוצר בצבע כתום ועל גבי העמוד מחזירי אור הגורמים לו לבלוט גם בתנאי חשיכה.

תפקידו של העמוד הגמיש הוא לצורכי סימון, תיחום ויצירת הפרדה ולרוב נעשה בו שימוש לסימון שבילי הולכי רגל, הפרדת נתיבים בכביש, תיחום אזורי חניה ועוד.
החומר והאופן בו בנוי העמוד הגמיש מאפשרים עמידות לא רק בפני דריסה, אלא גם עמידות בתנאי מזג אוויר רבים, לרבות שמש חזקה או גשם.

על גבי העמוד הגמיש ניתן להתקין מוצרים נלווים רבים כגון שרשרת פלסטיק, שילוט מודולרי או נצנצים סולאריים.

## קישורים חיצוניים

* שימוש בעמוד גמיש

קטגוריה:תמרורים
גמיש
מפריד נתיבים

**מפריד נתיבים** (מוכר גם כ**שטח הפרדה בנוי**) הוא התקן על גבי המיסעה ומיועד להפריד בין נתיבי נסיעה בדרכים דו-סטריות ודרכים חד-סטריות.

לרוב, מפריד נתיבים מורכב מ-2 חלקים: **גוף המפריד** המותקן על גבי המיסעה ו**אביזר מוגבה** המיועד להבלטת נראותו של מפריד הנתיבים מעל גוף המפריד.

גוף המפריד עשוי לרוב מחומר פלסטי קשיח כך שיוכל לעמוד בפגיעות צידיות של צמיגי רכבים. לעומת זאת האביזר המוגבה עשוי לרוב מחומר פלסטי גמיש, כך שבמקרה של פגיעת רכב, הגוף המוגבה יתקפל, מבלי שיגרום נזק לרכב או לגוף עצמו.

השימוש במפרידי נתיבים נפוץ בעיקר בדרכים דו-סטריות צרות, בחניונים, ברמפות מעגליות צרות (בעיקר במעבר קומות בין חניונים) וגם בפיצולי נתיבים בכבישים – בעיקר בעיקולים כמו עליה למחלף או ירידה מכביש מהיר לנתיב יציאה.

## ראו גם

* נתיב (כביש)

## קישורים חיצוניים

* הנחיות לתכנון מערכת בקרת נתיבים, משרד התחבורה

קטגוריה:תמרורים
קטגוריה:אמצעי בטיחות בתחבורה
ישראל באולימפיאדת לילהאמר (1994)

'''משחקי החורף האולימפיים ה-17 במספר נערכו מ-12 בפברואר עד 27 בפברואר 1994 בעיר לילהאמר שבנורווגיה.

ישראל השתתפה לראשונה במשחקי החורף האולימפיים באולימפיאדה זו, כאשר שלחה משלחת שמנתה ספורטאי יחיד.

ספורטאי זה היה המחליק האומנותי על הקרח מיכאל שמרקין שסיים את התחרות במקום ה-16.

## תוצאות

קטגוריה:1994 בישראל: ספורט
חורף 1994
הוויז

**הוויז** (בהונגרית: **Hévíz**) היא עיר במחוז זאלה בדרום-מערב הונגריה. העיר שוכנת בקרבת אגם הוויז, אגם מעיינות חמים טבעיים ייחודיים, ההופך את העיר ליעד התיירותי המבוקש ביותר בהונגריה אחרי בודפשט. בשנת 2017 נחתם הסכם ברית ערים בין הוויז למועצה אזורית שומרון במסגרתו ניסו ראש העיר הוויז וראש המועצה יוסי דגן לקדם טיסה ישירה בין נתב"ג לבין נמל התעופה הוויז-בלטון הנמצא בקרבתה.

## היסטוריה
אפקט הריפוי של אגם הוויז היה מוכר עוד לרומאים אשר ראו במים כבעלי סגולות מרפא. בשנת 1980 נאספו מן האגם ממצאים מהתקופה הרומאית על ידי צוללנים וכן נתגלה מעין מזבח הנמצא ליד האגם. ממצאים שונים הראו כי גם האוכלוסייה הגרמנית והסלאבית השתמשה באגם. האזכור הראשון של הוויז בכתב מופיע בתעודה המתוארכת לשנת 1328.

היישוב של היום נוסד בשנת 1946 על ידי שילוב של שני הכפרים אגרגי (Egregy) והוויזסנטנדראס (Hévízszentandrás). במאי 1992 קיבל תואר עיר.

## תיירות
עיקר העיסוק של תושבי העיר נסוב סביב התיירות, בשנת 2012 ביקרו בעיר מעל מיליון תיירים.

הוויז הוא היישוב השני הפופולרי ביותר מבחינת תיירות בהונגריה לאחר בודפשט; עיקר התיירים מגיעים מגרמניה (258,000), רוסיה (181,000) ואוסטריה (97,000). הפופולריות של אגם הוויז נובעת מאפקט הריפוי המיוחס לו. כיום, מאות אלפי התיירים מבקרים בספא שיש לו מסורות ספא בנות למעלה ממאתיים שנה.

הוויז חברה באיגוד הלאומי של המרחצאות ההונגריים.

## קהילה יהודית
ממוזער|310px|אנדרטה לזכר קורבנות השואה בני הוויז
בכפרים מהם הוקמה הוויז חיו עשרות בודדות של יהודים בתקופות זמן שונות

ובהוויז היה בית כנסת יהודי

## ערים תאומות
* 
* 
* 
* 
* 
* 
* 
* 
* 

## קישורים חיצוניים

* 
* 

## הערות שוליים

קטגוריה:הונגריה: ערים
קטגוריה:מקומות מרפא
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קו השליטה

ממוזער|מפה מפורטת של קו השליטה
**קו השליטה,** המכונה גם **LoC** (מאנגלית: **L**ine **o**f **C**ontrol) הוא קו הפרדת כוחות בין הודו לפקיסטן בחבל קשמיר. הקו אינו מוכר כגבול רשמי על ידי הודו ופקיסטן, הטוענות כל אחת לריבונות על כל חבל קשמיר, ואינו מוכר בינלאומית כקו גבול, אך משמש דה-פקטו כגבול הודו–פקיסטן.

הקו נקבע בהסכם שימלה שנחתם בין הודו לפקיסטן ב-1972.

לאורך קו השליטה, שאורכו 740 ק"מ, בנתה הודו גדר הפרדה שאורכה 550 ק"מ וגובה 2.4–3.7 מטר. זו גדר תיל חשמלית, שבה משולבים חיישני תנועה ואמצעי דימות תרמיים.

באזור מתקיימת מתיחות תמידית ואף אירועים אלימים הגובים את חייהם של עשרות ולפעמים מאות חיילים ואזרחים בשני הצדדים כל שנה.

## קישורים חיצוניים


* Jonathan Marcus, Analysis: The world's most dangerous place?, BBC, 23 March, 2000


## הערות שוליים

קטגוריה:מחסומי הפרדה
קטגוריה:סכסוכי גבול
קטגוריה:ג'אמו וקשמיר
קטגוריה:ממשלות אינדירה גנדי
קטגוריה:גבול הודו–פקיסטן
רובליובקה

ממוזער|מראה אופייני ברובליובקה 
[ממוזער|[כביש רובליובו-אוספנסקויה באזור בארוויחה Luxury Village]] 
**רובליובקה** (ברוסית: ** Рублёвка**) הוא שם בלתי רשמי של אזור מגורים יוקרתי בפרברים המערביים של מוסקבה.

השם נובע משמו של הכביש רובליובו-אוספנסקויה. אין יחידה מנהלית רשמית בשם "רובליובקה", אבל שם זה הפך פופולרי בחברה ובתקשורת ההמונים. פקידי ממשלה רוסיים רבים ואנשי עסקים מצליחים מתגוררים בקהילות המגודרות של רובליובקה. מחירי הנדל"ן שם הם מהגבוהים בעולם.

במשך שנים אזור כביש רובליובסקויה היה אזור מגורים עבור האצולה הרוסית, מאחר שהיה הדרך שדרכה נסע הצאר בתקופת המאה ה-16 וביתר שאת בתקופת שושלת רומנוב. השליטים מיכאיל פיודורוביץ', אלכסיי מיכאילוביץ', פיוטר הגדול ויקתרינה הגדולה היו נוסעים דרך אזור זה בנוסעם אל מנזר סאבינו-סטורוז'בסקי בזווניגורוד. זהו גם היה אזור ציד מלכותי ואצילים רבים התגוררו כאן כדוגמת הנסיכים יוסופוב, שובאלוב וגוליצין. גם השינוי במצב המדיני לא הביא את בני המעמד הגבוה להדיר את רגליהם מכאן. כאן שכנו מעוני הקיץ של לנין, סטלין ושל כל מזכ"לי המפלגה הקומוניסטית מחרושצ'וב ועד מיכאיל גורבאצ'וב, כך גם מדינאים בכירים אחרים כמו אנסטאס מיקויאן, פליקס דזרז'ינסקי, ניקולאי יז'וב ומדענים ואמנים רבים כמסטיסלב רוסטרופוביץ', אנדריי סחרוב, דמיטרי שוסטקוביץ' ודיפלומטים זרים. בתקופה הסובייטית ליאוניד ברז'נייב התגורר במרחק הליכה מהסופר אלכסנדר סולז'ניצין שנרדף על ידי הקג"ב והסתתר במעונו של רוסטרופוביץ'. 
 
בשנות התשעים של המאה העשרים האזור הפך לביתם של אוליגרכים רבים כמו מיכאיל חודורקובסקי, בוריס ברזובסקי לפני בריחתו לאנגליה וגם נשיא רוסיה מחזיק כאן מעוני קיץ.

נכון לשנות העשרים של המאה ה-21, מתגוררים באזור נשיא סוריה המודח בשאר אל-אסד ונשיא אוקראינה לשעבר ויקטור ינוקוביץ'.
## ראו גם
*בארוויחה
## הערות שוליים

 

קטגוריה:מחוז מוסקבה: גאוגרפיה
עולם האלמוגים

[ממוזער|250x250 פיקסלים|[מוריס קאהן, אחד ממייסדי עולם האלמוגים]]
**עולם האלמוגים** (באנגלית: **coral world international**) היא חברה מסחרית, שמטרתה היא להביא למודעות הציבור את הבעיות של שוניות האלמוגים. נשיא החברה הוא בנימין קאהן.

חברה זו היא המובילה העולמית במערכות צפייה תת-ימיות, והיא פיתחה את המצפים התת-ימיים היחידים בים האדום.

## החברה
החברה מתמחה ביצירת מערכות חיים טרופיות ידידותיות לסביבה בסביבה סימביוטית. מערכות אלו מעוצבות על מנת להבטיח את השילוב בין אסתטיקה, שימור וחינוך.

שניים מהפארקים הימיים של החברה כוללים את מנהרות האקריליק הארוכות ביותר בעולם, ובפארקים אלה ישנן את התצוגות הטרופיות היפות ביותר בעולם.

## היסטוריה
החברה נוסדה באמצע שנות ה-70 על ידי מוריס קאהן ודוד פרידמן. החזון שלהם התבסס על רעיון של אקווריום מהפכני וחדש, שבו יכולים המבקרים ליהנות ממפגשי תקריב עם שוניות אלמוגים וצורות חיים ימיות אחרות בים האדום, מבלי להירטב.

החברה פיתחה את המצפה התת-ימי הראשון באילת בשנת 1975, ובאותה תקופה נחשב כסוג חדש של אקווריומים בעולם. כאתר התיירות היבשתי הראשון שנצא תחת למים, זכתה עולם האלמוגים להצלחה מיידית. לאחר הפופולריות של רעיון זה, החליטה החברה להרחיב את פעילותה עם פארקים נוספים, כמו עולם האלמוגים סנט תומאס באיי הבתולה של ארצות הברית שנפתח בשנת 1978.

## הפארקים בבעלות החברה
* פארק המצפה התת-ימי באילת - הפארק הראשון שהחברה פיתחה ונפתח בשנת 1975.
* פארק אקווה במערב אוסטרליה - פארק שנפתח כחלק מפרויקט להרחבת החברה במדינות נוספות, ונפתח בשנת 1991.
* פארק האוקיינוס מאווי בהוואי - נפתח בשנת 1998.
* אקווריום פלמה בספרד - האקווריום האחרון שבנתה החברה, ונפתח בשנת 2007.
* עולם האלמוגים סנט תומאס באיי הבתולה של ארצות הברית - זהו הפארק הימי השני שפותח על ידי החברה, ונפתח בשנת 1978.
* אי האלמוגים נסאו, באיי בהאמה - הפארק הימי הנפתח לראשונה ביחד עם בית מלון בשנת 1987 וממוקם על אי פרטי.
* פארק האוקיינוס מנלי באוסטרליה - נפתח בשנת 1992. נכון לשנת 2025, פארק האוקיינוס מנלי באוסטרליה אינו בבעלות חברת  **coral world international.**

## קישורים חיצוניים
* 

קטגוריה:שוניות אלמוגים
קטגוריה:אקווריומים
פיליפ הגר סמית'

**פיליפ הגר סמית**' (באנגלית: **Phillip Hagar Smith**; 29 באפריל 1905 – 29 באוגוסט 1987) היה מהנדס חשמל, שהפך למפורסם בזכות המצאתה של דיאגרמת סמית'.

## חייו
נולד בלקסינגטון, מסצ'וסטס בקרבת ספריית לינקולן של המכון הטכנולוגי של מסצ'וסטס לג'ורג' ורוז, הורים ממוצא אנגלי-סקוטי.

אמו רוז הייתה צאצאית של איליי ויטני, ממציא המנפטה המודרנית.

בילדותו למד בבתי הספר ציבוריים בלקסינגטון וכאשר הגיע לתיכון הפעיל תחנת רדיו חובבנית שבנה תוך שימוש ברכיבים ביתיים. באותו זמן הוא אף פרסם מספר כתבות קצרות במדור הרדיו של Boston traveler.

התעסקותו ומשיכתו לתחום הרדיו הובילה אותו להחלטה לעסוק בעתיד בתחום האלקטרוניקה אך גם גרמה לו לזלזל בלימודים ההומניים בתיכון, ולכן הוא נאלץ ללמוד שנה נוספת כדי לעבור את בחינות הקבלה לקולג'.

בשנת 1924 התחיל את לימודיו בקולג' טאפטס (כיום אוניברסיטה) כאשר במקביל אליהם המשיך להפעיל תחנת רדיו חובבנית בקולג' ואף עבד במספר עבודות שונות בחופשות הקיץ (מכונאי רכב, שרטט וטכנאי רדיו).

ב-1928 הוא סיים את לימודיו, קיבל תואר ראשון בהנדסת חשמל והחל לעבוד במעבדות בל בניו ג'רזי.

ב-1939 בעת שעבד על פרויקט במעבדות בל הוא הזדקק לבצע כמות גדולה של חישובים למציאת עכבות של רכיבים ולתיאומם. הוא היה נחוש למצוא שיטה לפתרון מהיר יותר לבעיות הנ"ל וכך הוא המציא את דיאגרמת סמית' - כלי עזר גרפי המשמש לפתרון בעיות אלקטרוניקה הנוגעות לקווי תמסורת ותיאום עכבות הנמצאת בשימוש מהנדסי חשמל גם כיום. כשנשאל מדוע הוא המציא את התרשים, סמית' הסביר ש"מרגע שהתחלתי לעבוד עם סרגל חישוב, הייתי מעוניין למצוא ייצוגים גרפיים עבור יחסים מתמטיים."

ב-1952 הוא התקבל להיות חבר בארגון IRE, אגודת מהנדסי הרדיו הבינלאומית (שב-1963 התאחד עם ארגון IEEE, אגודת מהנדסי החשמל הבינלאומית).

ב-1969 לאחר שביצע עבודה מקיפה הוא פרסם את הספר "יישומים אלקטרוניים של דיאגרמת סמית' במדריך גלים, מעגל וניתוח מורכב".

ב-1970 הוא הפסיק את עבודתו במעבדות בל ופתח חברה קטנה אשר מכרה את דיאגרמת סמית' ואביזרים נלווים ובהמשך אף מכרה ציוד ניווט עבור מטוסים קלים.

ב-1980 אובחנה אצלו מחלת פרקינסון אך הוא היא לא הפריעה לו לבצע את משימותיו בחיי היומיום.

נפטר ב-29 באוגוסט 1987 בגיל 82, בברקלי הייטס, ניו ג'רזי לאחר שהיה מאושפז כחודשיים וחלה בדלקת ריאות. לאחר מותו פורסם שנמכרו יותר מ־9 מיליון עותקים של הדיאגרמה שלו.

סמית' רשם 21 פטנטים בארצות הברית ופרסם יותר מ־35 מאמרים טכניים בנושאי אנטנות וקווי תמסורת. ממוניו העידו עליו שהוא אדם שקט וצנוע, ללא אויבים, בעל אינטואיציה ושקדן שלא נרתע מבעיות ונובר בהן עד למציאת פתרון.

הדיאגרמה שהוא המציא משרתת את מהנדסי החשמל לפתרון בעיות תיאום עכבות גם היום והיא משמשת כתצוגה מקובלת ונוחה לעבודה גם באמצעות שימוש בטכנולוגיה מודרנית.

## קישורים חיצוניים
* Philip H. Smith, an oral history conducted in 1973 by Frank A. Polkinghorn, IEEE History Center
* 

## הערות שוליים

קטגוריה:אמריקאים ילידי מסצ'וסטס
קטגוריה:ממציאים אמריקאים
קטגוריה:מהנדסי חשמל אמריקאים
קטגוריה:בוגרי אוניברסיטת טאפטס
קטגוריה:אמריקאים שנולדו ב-1905
קטגוריה:אמריקאים שנפטרו ב-1987
קאמילה לודינגטון

**קאמילה לודינגטון** (באנגלית: **Camilla Luddington**; נולדה ב-15 בדצמבר 1983) היא שחקנית אנגלייה, ידועה בעיקר בשל תפקידה בתור ד"ר ג'ו וילסון (אנ') בסדרת הדרמה הרפואית של ABC, "האנטומיה של גריי" (2012–הווה) ובשל הופעתה בתור קתרין, נסיכת ויילס בסרט "וויליאם וקייט" (אנ') (2011).

היא דיבבה גם את דמותה של לארה קרופט במשחק המחשב טומב ריידר ובמשחק ההמשך *[[Rise of the Tomb Raider|Rise Of The Tomb Raider]].*

## ילדות ונעורים
לודינגטון נולדה בעיירה האמידה אסקוט (אנ'), הנמצאת בברקשייר בדרום-מזרח אנגליה ב-15 בדצמבר 1983. בגיל אחת עשרה החלה ללמוד במרכז לאמנויות איטליה קונטי (אנ') אשר נמצא בעיר ווקינג (אנ') במחוז סארי. היא עברה לפרברי אוסטין, טקסס שבארצות הברית כשהייתה בת ארבע עשרה, ולמדה בתיכון ווסטווד (אנ') במשך שנה אחת.

היא חזרה לאנגליה לאחר שנת לימודים, והשלימה את לימודיה בבית הספר האמריקאי הבינלאומי באנגליה (TASIS), ביולי 2002.

כשהייתה בת תשע עשרה, לודינגטון נרשמה לאוניברסיטת סוסקהאנה (אנ') בסלינגרוב (אנ'), פנסילבניה. עם זאת, היא לא ביקרה באוניברסיטה לפני שהגיעה כסטודנטית, ולאחר שישה חודשים היא עזבה ועברה ללמוד באקדמיה לקולנוע של ניו יורק .

## קריירה
### קולנוע
ללודינגטון היה את התפקיד הראשי בסרט "**ויליאם וקייט**", שם היא גילמה את קייט מידלטון. שנתיים אחר כך (2013), היא הופיעה בסרט האימה ***הברית II***, וב-2016 היא הצטרפה לקאסט של "**המרפא**" בתור ססיליה, לודינגטון כיכבה באותה סדרה עם אוליבר ג'קסון כהן, ג'ונתן פרייס, חורחה גרסיה וקייטלין ברנרד.

### טלוויזיה
לודינגטון עבדה בעיקר בארצות הברית. בפברואר 2011, הדיילי מייל כתב עליה: "בדרך לתהילה ועושר אחרי שהייתה בקאסט המצליח של ***ויליאם וקייט: הסרט***, המדבר על מערכת היחסים בין הנסיך ויליאם וקתרין 'קייט' מידלטון". לודינגטון הצטרפה לקאסט של סדרת הדרמה קומדיה של שואוטיים, קליפורניקיישן לעונה החמישית של הסדרה בתור אומנת. היא גם הצטרפה לעונה החמישית של סדרת הדרמה/ערפדים של HBO, דם אמיתי בתור קלודט קריין. ביולי 2012 לודינגטון התחילה לשחק את הדמות ג'ו וילסון בדרמת הרפואה האנטומיה של גריי ומשחקת את דמות זו עד היום.

### טומב ריידר
ביוני 2012, קריסטל דינמיקס אישרה כי לודינגטון תדבב את דמותה של לארה קרופט במשחק הווידאו **[[טומב ריידר (סדרת משחקים)|טומב ריידר]]''.*** לודינגטון הלכה בתחילה לאודישנים כשהיא חשבה שהיא הולכת להיבחן לפרויקט הנקרא *'Krypted** עם דמות בשם שרה. ביוני 2014, התגלה כי לודינגטון תדבב את לארה קרופט עוד פעם במשחק ההמשך הנקרא **''Rise Of The Tomb Raider'',''' ולודינגטון אישרה את מידע זה שכתבה בטוויטר שהיא אכן הולכת לדבר את לארה במשחק החדש.

## חיים אישיים
ב-21 באוקטובר 2016 לודינגטון הודיעה כי היא מצפה לתינוקת עם השחקן האמריקאי מת'יו אלן (אנ'), בתם, היידן אלן, נולדה ב-9 במרץ 2017. הם נישאו ב-17 באוגוסט 2019. בנם השני, לוקאס אלן נולד ב-25 באוגוסט 2020.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:בוגרות האקדמיה לקולנוע של ניו יורק
קטגוריה:מהגרות מבריטניה לארצות הברית
קטגוריה:בריטיות שנולדו ב-1983
יחסי אזרבייג'ן–שווייץ

[ממוזער|250px|[נשיאת שווייץ סימונטה סומרוגה נפגשת עם נשיא אזרבייג'ן אילהם אלייב בשולי הפורום הכלכלי העולמי בדאבוס שבשווייץ, ינואר 2020]]
**יחסי אזרבייג'ן–שווייץ** הם היחסים הדו-צדדיים שבין **[[אזרבייג'ן|הרפובליקה של אזרבייג'ן]]** לבין **[[שווייץ|הקונפדרציה השווייצרית]]**.

שתי המדינות הן חברות במועצת אירופה ובארגון לביטחון ולשיתוף פעולה באירופה.

## שיתוף פעולה כלכלי
בנובמבר 1998 שתי המדינות הסכימו לשפר את קשריהם הכלכלי, והממשלה השווייצרית הסכימה להעניק לאזרבייג'ן זיכוי בסך 50 מיליון דולר.

שווייץ רואה באזרבייג'ן מדינה חשובה לשיתוף פעולה כלכלי. הנשיא האזרי הדגיש את חשיבות הקשרים בין שתי המדינות. הסכם בין ממשלתי בין שתי המדינות נחתם בבאקו באוקטובר 2000.

שר החוץ השווייצרי ביקר באזרבייג'ן בפברואר 2006 ונפגש עם הנשיא האזרי. בפגישתם, הדגישו השניים את חשיבות היחסים ביניהן. במהלך הביקור התמקדו השניים בעיקר בשיתוף פעולה כלכלי, אך השר העלה את סוגיית העימות של אזרבייג'ן עם ארמניה. בעקבות זאת ביקר שר האנרגיה השווייצרי באזרבייג'ן באוקטובר 2007, ולאחר מכן נחתם הסכם אנרגיה בין שתי המדינות.

דגש נוסף היה על היחסים ועל המשך הפיתוח בעת ביקורו של שר החוץ השווייצרי בבאקו במאי 2009. בפגישה זו אמר עמיתו האזרי כי ארצו שמה "חשיבות רבה להגברת שיתוף הפעולה עם שווייץ" והביע תקווה כי הקשרים הדו-צדדיים בין המדינות יגדלו.

## האיחוד האירופי
לשווייץ היה חלק בפיתוח הקשרים בין אזרבייג'ן לאיחוד האירופי. שווייץ שימשה "קרקע נייטרלית" עבור פגישות בין פקידים אזרים לנציגים של ארגונים וממשלות מערביות.

## יחסים דיפלומטים
אזרבייג'ן מחזיקה בשגרירות בברן. מאידך, שווייץ מחזיקה בשגרירות בבאקו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תחנת הרכבת מירון

**תחנת הרכבת מירון** (נקראת גם "**תחנת הרכבת מרום גליל**") היא תחנת נוסעים מתוכננת של רכבת ישראל בסמוך לצומת שבע בבקעת חנניה העתידה לשרת את היישובים באזור, ואת העולים לקבר הרשב"י במירון.

התחנה היא חלק מפרויקט קו הרכבת לקריית שמונה.

על פי התוכניות, תשמש התחנה כתחנה משולבת רכבת-רכבל לקבר רבי שמעון בר יוחאי.

## התוואי
ביולי 2016 אושרה תוכנית להארכת מסילת עכו–כרמיאל הקיימת מזרחה וצפונה עד לקריית שמונה ובניית תחנות ביניים – תחנה זו, ותחנת הרכבת חצור הגלילית הצפויה לקום סמוך לחצור הגלילית ולשרת גם את תושבי צפת, ראש פינה ושאר תושבי גוש צפת. תחנת הקצה בתוואי, תחנת הרכבת קריית שמונה, עתידה להיות התחנה הצפונית ביותר במדינת ישראל ולשרת את קריית שמונה והיישובים הסמוכים לה.

הדרך מהמסילה לכיוון תחנת הרכבת כרמיאל (הקיימת) תכלול מנהרות מתחת להר מצפה ימים, רמת פשחור ורמת רזים ובנוסף גשר מעל נחל עמוד בתוואי שבין כפר חנניה וראש פינה. הכשרת התוואי במקטעים אלו תייקר את עלויות הפרויקט.

## שרות רכבות בתחנה (בעתיד)
מהתחנה עתידות לצאת רכבות דרומה לתל אביב ובאר שבע דרך כרמיאל וחיפה ורכבות צפונה לראש פינה וקריית שמונה.
## הילולת רבי שמעון בר יוחאי
אחד מיעודי התחנה הוא שירות העולים לקבר הרשב"י מדי שנה בהילולת רבי שמעון בר יוחאי בל"ג בעומר. בעתיד, מתוכנן להיבנות רכבל אשר יצא מהתחנה ויסתיים בהר מירון. בניית התחנה צפויה להקל על עומסי הכבישים באזור בקעת בית הכרם ובקעת חנניה אשר נוצרים באזור בשל ריבוי העולים להילולה, אך מהתחנה יידרש שירות משלים אל מקום ההילולה.
## קישורים חיצוניים
* 
* 
* 

## הערות שוליים

[שמאל|ממוזער|תרשים הארכת המסילה מ[כרמיאל לקריית שמונה של חברת נתיבי ישראל]]
מירון
קטגוריה:מירון